Eristalis tenax

Eristalis tenax sirfidoen familiako intsektua da. Migratzailea da eta ondorioz sirfidoen artean espezie hedatuena da. Antartikan ezik kontinente guztietan aurkitzen da, Himalaia mendikatean ere bai.

Sirfidoetan ohikoa den bezala erlearen itxura du eta harrapariak uxatzen ditu, baina eztenik ez duenek erabat kaltebera da.

 Deskribapena 
Erle itxurako euli trinkoa eta handia da. Begi beltz handiak ditu, arrak handiagoak emeak baino. 9,75-13 mm arteko luzerako hegalak ditu eta 15 mm-ko hegal zabalera. Abdomenaren kolorea asko alda daiteke, marroi iluna edo laranja izan daiteke. Edozein kasutan ere, abdomeneko bigarren segmentuan orban borobilduak izaten ditu. Emeek arrek baino lerro markatuagoak dituzte.

 Biologia 
Arra oso lurraldekoia da. Ugaltze garaian lurraldea defendituko du baita erle, liztor edo tximeleten aurrean ere. Lurralde lauak izaten dituzte, etsaiak ikusteko errazagoa delako.

 Bizi zikloa 
Arrautzak materia organikoz kutsaturiko putzuetan jartzen dituzte eta han bizi dira beldar akuatikoak. Saprofagoak dira. Beldarrek sifoi luze bat dute muturrean airea hartzeko. Sifoi hori beldarra baino hainbat aldiz luzeagoa izaten da. Pupa beldarraren antzekoa da, trinkoagoa, eta bi adartxo ditu toraxean. Sifoia oraindik mantentzen du.

 Iruditegia 

 Erreferentziak 

 Kanpo estekak 

Kategoria:Syrphidae
Kategoria:Euskal Herriko dipteroak
Kategoria:Lineok deskribatutako taxonak